# விக்கிப்பீடியா:ஆலமரத்தடி/தொகுப்பு50

## மகாவம்சம்

மகாவம்சம் நூலை சுருக்கமாக தொகுப்பதாக உள்ளேன். ஆனால் தமிழ் விக்கிப்பீடியாவில் அல்லாமல் விக்கிமூலத்தில் தொகுப்பது பொருத்தமானதாக கருதுவதால் அங்கே தொடங்கியுள்ளேன். ஏதேனும் மாற்றுக்கருத்துக்கள் இருந்தால் குறிப்பிடவும். --HK Arun 08:40, 25 மார்ச் 2011 (UTC)  
:நல்ல முயற்சி. ஆனாலும், மூலம் பொதுவாகச் சுருக்கப்படாமல் முழுமையாகத் தருவதே நல்லது என நினைக்கிறேன். யார் மொழிபெயர்த்தது போன்ற விபரங்களையும் தாருங்கள். சுருக்கம் என்றால் அதனைப் பற்றியும் அங்கு குறிப்பிடுங்கள். மகாவம்சம் கட்டுரையில் விக்கிமூலத்துக்கான இணைப்பைக் கொடுக்கலாம்.--Kanags <sup>\உரையாடுக</sup> 09:43, 25 மார்ச் 2011 (UTC)  
நல்ல முயற்சி, அருண். சுருக்கமாக இடுவது பற்றி விளக்க முடியுமா? வெளிவந்த நூல்களை அப்படியே விக்கிமூலத்தில் இடுவதே பொருத்தமாக இருக்கும். குறிப்பாக, உரையில் நீங்கள் எதனையும் சேர்க்கவோ மாற்றவோ கூடாது. மாற்றங்களுக்கு உட்பட்ட உரை எனில் விக்கி நூல்களில் சேர்க்கலாம்--இரவி 11:06, 25 மார்ச் 2011 (UTC)  
நன்றி சிறிதரன், இரவி. Wilhelm Geiger என்பவர் தொகுத்ததை சுருக்கி தமிழில் எழுதலாம் என்றிருந்தேன். இருப்பினும் நீங்கள் கூறுவது போன்று சுருக்காமால் முழுமையாக தமிழில் மொழி பெயர்ப்பது நல்லது என்பதால் அப்படியே செய்துவிடுகிறேன். (அதேவேளை அதனை அப்படியே தொகுத்து ஆய்வுநோக்கில் விளக்கவுரையும், விமர்சனக் கருத்துக்களையும் முன்வைத்து தொகுப்பதற்கும் விருப்பம் உள்ளது.) தொகுப்பதற்கு ஏற்ற இடம் விக்கிமூலாமா, விக்கி நூல்களிலா என்பதை அறியத்தாருங்கள். --HK Arun 21:25, 25 மார்ச் 2011 (UTC)  
:அருண், இதனை நீங்களே மொழிபெயர்ப்பதானால் விக்கிமூலத்தில் இடுவது நல்லது. மூலத்தை எழுதியவர், மொழிபெயர்த்தவர் பெயர் போன்ற விபரங்களையும் கட்டுரையிலேயே தாருங்கள். சுருக்கி மொழிபெயர்ப்பதானால் விக்கிநூலில் இடலாம். இரண்டையுமே செய்யலாம். விக்கிநூலில் எழுதுபவர் பெயர் குறிப்பிடத் தேவையில்லை.--Kanags <sup>\உரையாடுக</sup> 22:12, 25 மார்ச் 2011 (UTC)
::நல்ல முயற்சி அருண்.--சஞ்சீவி சிவகுமார் / <sup>உரையாடுக</sup> 23:14, 25 மார்ச் 2011 (UTC)  
:: ஏற்கனவே மொழிபெயர்ப்புகள் இல்லை என்று உறுதி செய்யது நேரத்தைச் ஒத்துக்குவது நன்று. --Natkeeran 23:21, 25 மார்ச் 2011 (UTC)  
மகாவம்சம் ஏற்கனவே தமிழில் சுருக்க மொழிபெயர்ப்பாகக் காணப்படுகிறது. சாந்திப்பிரியா என்பவர் ஆங்கிலத்திலிருந்து மொழிபெயர்ப்புச் செய்துள்ளார். அவரது எழுத்து நடையிலிருந்து அவர் இலங்கையரல்ல என்பது தெளிவாகின்றது. எனினும் அவரது மொழிபெயர்ப்பில் ஏராளமான குறைகள் காணப்படுகின்றன. சிங்களப் பெயர்களுடன் அவருக்குப் பரிச்சயமின்மையும் இதற்கு ஒரு காரணம். அம்மொழிபெயர்ப்பு இணையத்தில் .pdf வடிவில் இலவசமாகக் கிடைக்கிறது.--பாஹிம் 02:33, 26 மார்ச் 2011 (UTC)  
: க. குணராசாவும் (செங்கை ஆழியான்) மகாவம்சத்தின் சில பகுதிகளைத் தமிழில் வெளியிட்டுள்ளார். அது முறையான தமிழாக்கமா அல்லது ஆசிரியரின் கருத்துக்களையும் உள்ளடக்கிய நூலா தெரியவில்லை. மகாவம்சத்துக்கு முழுமையான தமிழ் மொழிபெயர்ப்பு ஒன்று தேவை. -- மயூரநாதன் 04:58, 26 மார்ச் 2011 (UTC)  
வில்ஹெம் கெய்கர் என்ற செருமனியரின் ஆங்கில மொழிபெயர்ப்பு தமிழில் இந்தியத் தமிழர் ஒருவர் மொழிபெயர்த்து 1962 இல் சென்னையில் வெளியிடப்பட்ட நூல் நூலகத்தில் உள்ளது. இணைப்பு மகாவம்சம் கட்டுரையில் உள்ளது.--Kanags <sup>\உரையாடுக</sup> 05:12, 26 மார்ச் 2011 (UTC)  
அருண், சிறீதரன் - ஏற்கனவே வெளிவந்து பொதுக்களத்தில் உள்ள நூல்களை மட்டுமே விக்கிமூலத்தில் சேர்ப்பது பொருத்தமாக இருக்கும். மொழிபெயர்ப்பாகவே இருப்பினும், புதிய நூல்களை இயற்றுவதற்கு விக்கி மூலம் சரியான இடம் அல்ல. விக்கி நூல்களில் இடலாம். ஆனால், அது அனைவராலும் மாற்றுவதற்கு உட்பட்டது. பிறரது மாற்றத்தை விரும்பாவிடில், நூலாக தத்தம் வலைப்பதிவிலோ எழுதுவதே நல்லது. பிறகு அதன் முழு வடிவத்தையும் விக்கி மூலத்தில் இடலாம். ஒரு படைப்பு விக்கி மூலத்தில் இடம் பெறுவதற்கு உரிமம் தவிர வேறு என்னென்ன தகுதிகள் வேண்டும் என்று தெளிவில்லை. இது குறித்து நாம் வரையறுக்க வேண்டும். --இரவி 12:34, 26 மார்ச் 2011 (UTC)  
: மயூரநாதன், கலாநிதி க. குணராசா எழுதிய மகாவம்சம் தரும் இலங்கைச் சரித்திரம் எனும் நூலை 2003ம் ஆண்டு எழுதியுள்ளார். அது மகாவம்சத்தை அப்படியே மொழிப்பெயப்பு செய்ததாக அல்லாமல், ஆய்வு நோக்கில் தனது கருத்துக்களை முன்வைத்து எழுதியுள்ளார். திறம்படவே எழுதியுள்ளார். ஆனால் இலங்கைத் தமிழர் எவராலும் முழுமையாக மொழிப்பெயர்க்கப்பட்ட நூல் ஏதும் இருப்பதாகத் தெரியவில்லை. (தேடிப்பார்க்க வேண்டும்) அதேவேளை இந்தியாவில் மொழிப்பெயர்ப்பு செய்யப்பட்டுள்ள மொழியாக்கங்களில், சிறிதரன் மற்றும் பாஹிம் தந்த இணைப்புகளில் எஸ். சங்கரன் எழுதிய நூல் ஓரளவு தமிழில் வாசித்து புரிந்துக்கொள்ள உதவும் என்றப்போதும், அவற்றை முழுமையான தமிழாக்கமாக கொள்ளமுடியவில்லை. எடுத்துக்காட்டு: முதல் அத்தியாயத்திலேயே "புராதான **முனிவர்களால்** தொகுக்கப்பட்ட மகாவம்சம்..." என்றே தொடங்குகிறார். அதாவது பௌத்தப்பிக்குகளை அவர் முனிவராகவே பார்த்துள்ளார். அத்துடன் அந்நூல்கள் இலங்கைத் தமிழர் புரிந்துக்கொள்வதற்கு கடினமான வகையில் அதிகமான கிரந்தச் சொற்கள் பயன்படுத்தப்பட்டுள்ளன. இங்கே வில்ஹெம் கெய்கர் 1912ல் வெளியிட்ட நூல் உள்ளது. அதில் வில்ஹெம் கெய்கரால் கொடுக்கப்பட்டுள்ள நூல் தொடர்பான நீண்ட அறிமுகக் குறிப்பும் பலவிடயங்களை எடுத்துக்காட்டுகின்றது. அதுவும் மொழிப்பெயர்க்கப்பட்ட எந்த நூலிலும் உள்ளடக்கப்படவில்லை என்பதும் குறிப்பிடத்தக்கது.  
: இரவி, நீங்கள் கூறுவது போன்று புதிதாக மொழிப்பெயர்ப்பதை விக்கிமூலத்தில் இடமுடியாது என்பதால், நான் தொகுத்தை அழித்துவிடுங்கள். இலங்கை தமிழர் எவரும் முழுமையாக மொழிப்பெயர்ப்பு செய்யவில்லை என்பதனை உறுதிப்படுத்திக்கொண்டு, விக்கிநூலில் தொகுப்பது பற்றி பயனர்களின் கருத்திற்கமைய முடிவெடுக்கலாம். --HK Arun 07:33, 30 மார்ச் 2011 (UTC)